Léon Maroldt (Geschäftsmann)

De Léon Maroldt, gebuer de 17. Dezember 1906 zu BéiwengArchives Nationales de Luxembourg, ANLux-CT-03-02-1212 Etat civil de la Commune de Roeser, Naissances 1903-1912, N° 27/1906. a gestuerwen den 8. Mee 1970 zu BierchemDoudesannonce am Luxemburger Wort vum 9. Mee 1970, war de Fils vum Wiert Christian Maroldt a senger Fra Suzanne Ernst. Hie war Geschäftsmann, Grënnungsmember (1962) a Sponsor vum Bierchemer Handball-Club an deem säin éischte President bis zu sengem Doud.

Hien hat den Handel mat Konstruktiounsmaterial, Kuelen, Masutt a Fuddermëttelen an der Rue de la Gare / Rue de la Poste zu Béiweng vu sengem Papp iwwerholl a weider ausgebaut.

 Éierungen 
 Well hien eng wichteg Roll bei der Grënnung vum HCB gespillt an de Veräin besonnesch an den éischte Jore kräfteg finanziell ënnerstëtzt huet, gouf zu Béiweng eng Strooss, d'Rue Léon-Maroldt, no him genannt.
 Médaille de la reconnaissance nationale

Literatur
 Bomb, John et al: 25 Joer H.C.B. an Episoden aus der Geschicht vun Béiweng-Bierchem, H.C. Berchem, 1986.

Kategorie:Gebuer 1906
Kategorie:Gestuerwen 1970
Kategorie:Lëtzebuergesch Geschäftsleit
Kategorie:Médaille de la reconnaissance nationale
Kategorie:Persounen, no deenen eng Struktur zu Lëtzebuerg genannt ass